"ก๋วยเตี๋ยวต้มยำกากหมู สูตรโบราณ"ร้านอยู่ในซอยรามคำแหง164 เข้าซ.ไปประมาณ100เมตรอยู่ทางขวามือเป็นอาคารพาณิชย์ติดถนนในซอย มาช่วงเที่ยงคนค่อนข้างเยอะมาก เลยต้องลองดู

ก๋วยเตี๋ยวของที่นี่เป็นสูตรต้มยำมะนาว ทางร้านใส่มะนาวแท้กลิ่นหอม พริกค่อนข้างเผ็ดน่าจะคั่วเอง น้ำซุปหอมเข้มข้นดี แต่ที่ทีเด็ดเลยคือกากหมู กากหมูที่นี่ทำแปลกขนาดพอดีคำ สีเหลืองน่ากิน พองและกรอบมาก รสชาดดีไม่เคยเห็นกากหมูหน้าตาแบบนี้ คงจะเป็นทีเด็ดของร้านเค้าครับตามชื่อเลย ส่วนพวกหมู ไส้ ตับก็นุ่มใช้ได้ เครื่องเยอะครับ ส่วนเรื่องราคาจานละ35บาทเอง ไม่แพงเลยถ้าเทียบกับปริมาณและรสชาด แนะนำร้านนี้เลยคับให้เลย5ดาว ถูกอร่อยต้องลองคับ

เออเกือบลืมเค้ามีหมูปิ้งนมสดด้วยนะครับ เห็นว่ามีโรงงานทำเอง หมูนุ่มหวานหอมอร่อยดีครับ ข้าวเหนียวก็นึ่งกำลังดีนุ่มไม่แข็งมาก ลองชิมดูครับ